Toivo Tasa

pisi|Toomas Kukk ja Toivo Tasa (2012)
Toivo Tasa (sündinud 21. detsembril 1951 Tallinnas) on eesti tõlkija, ajakirjanik ja diplomaat.

Ta lõpetas 1976. aastal Tartu Riikliku Ülikooli eesti filoloogi, eesti keele ja kirjanduse õpetajana.  

Kuulunud ansamblitesse Toomapojad ja Rajacas. Kirjutanud laulusõnu ja tõlkinud eesti keelde ilukirjandust autoreilt nagu G. Keller, G. Kunert, E. Canetti, A. Seghers, Chr. Geiser, G. Büchner, S. Lenz, F. Dürrenmatt jt. 1986. aastast NLKP liikmekandidaat, 1987 lõpetas suhte selle parteiga. 

Toivo Tasa on olnud ajakirjade Vikerkaar ja Raduga peatoimetaja, ajakirja Keel ja Kirjandus toimetaja ning Eesti Instituudi peasekretär ja saksakeelsete riikide referent. T. Tasa kuulub Tallinna Saksa Kultuuriinstituudi eestseisusse.

Alates 1991. aastast töötab ta Eesti Välisministeeriumis.

Aastatel 1995–1999 oli ta Eesti suursaadik Austrias, Slovakkias, Sloveenias, Ungaris, Tšehhi Vabariigis ja Šveitsi Konföderatsioonis; aastatel 2001–2006 suursaadik Ungaris, aastail 2003–2006 ka Horvaatias.

Aastatel 2006–2008 oli Tasa Riigikogu esimeeste Toomas Vareki ja Ene Ergma välisnõunik ning Riigikogu kantselei välissuhete osakonna direktor.

Aastatel 2010–2014 oli ta Eesti suursaadik Jaapanis ja Korea Vabariigis. 

15. septembril 2018 teatas Tasa, et astub Eesti Konservatiivsesse Rahvaerakonda ja kandideerib 2019. aasta Riigikogu valimistel. Ta põhjendas oma liikmeks astumist murega Eesti tuleviku pärast järgmisel aastasajal: "Et ei peaks laulus tõsimeeli küsima, mis maa see on või kus kuradi kohas ma elan. Me ju näeme, mis lahti."ERR: Diplomaat Toivo Tasa liitus EKRE-gaKogenud diplomaat Toivo Tasa liitus Eesti Konservatiivse Rahvaerakonnaga. ekre.ee Ta sai Riigikogu valimistel valimisringkonnas nr 1 305 häält ega osutunud valituks.https://rk2019.valimised.ee/et/voting-result/district-1-voting-result.html Osales samuti Euroopa Parlamendi valimistel, kus samuti ei osutunud valituks. Ta kandideeris 2023. aasta valimistel Riigikokku, kogus valimisringkonnas nr 1 (Haabersti, Põhja-Tallinn ja Kristiine) 134 häält ning ei osutunud valituks.

Tunnustus
2001 – Auleegioni orden (komandör)

Viited

Kategooria:Eesti ajakirjanikud
Kategooria:Eesti suursaadikud
Kategooria:Eesti Konservatiivse Rahvaerakonna poliitikud
Kategooria:Tartu Ülikooli filoloogiateaduskonna vilistlased
Kategooria:Eesti-Jaapani suhted
Kategooria:Auleegioni komandörid
Kategooria:Eesti suursaadikud Ungaris
Kategooria:Sündinud 1951
Kategooria:Eesti tõlkijad